বয়ঃসন্ধি
বয়ঃসন্ধি () একটি সুনির্দিষ্ট প্রক্রিয়া যার মাধ্যমে একটি শিশুর শরীর একজন প্রাপ্তবয়স্ক মানুষের শরীরে রূপান্তরিত হয় এবং প্রজননের সক্ষমতা লাভ করে। মস্তিষ্ক থেকে গোনাডে (ডিম্বাশয় ও শুক্রাশয়) হরমোন সংকেত যাবার মাধ্যমে এটির সূচনা ঘটে। ফলশ্রুতিতে গোনাড বিভিন্ন ধরনের হরমোন উৎপাদন শুরু করে যার ফলে মস্তিষ্ক, অস্থি, পেশি, ত্বক, স্তন, এবং জনন অঙ্গ-প্রত্যঙ্গসমূহের বৃদ্ধি শুরু হয়। বয়ঃসন্ধির মধ্যভাগে এই বৃদ্ধি ত্বরান্বিত হয় এবং বয়ঃসন্ধি শেষ হবার মাধ্যমে এই বৃদ্ধি সম্পূর্ণ হয়। বয়ঃসন্ধি শুরুর পূর্বে ছেলে ও মেয়ের মধ্যে পার্থক্য প্রায় সম্পূর্ণটাই বলতে গেলে শুধু যৌনাঙ্গের ভেতর সীমাবদ্ধ থাকে। বয়ঃসন্ধির সময়, শরীরের গঠনের আকার-আকৃতি, গুরুত্ব ও কাজে প্রধান পার্থক্য গুলো প্রতীয়মান হয়। এদের মধ্যে খুবই অবশ্যম্ভাবী পরিবর্তনগুলোকে সেকেন্ডারি যৌন বৈশিষ্ট্য বলা হয়।
ডিম্বাশয়
বয়ঃসন্ধিতে, ডিম্বাশয়ে হরমোনের ক্রমবর্ধমান মাত্রা বৃদ্ধি পেতে শুরু করে। গৌণ যৌন বৈশিষ্ট্য হরমোন প্রতিক্রিয়া বিকশিত শুরু করে। ডিম্ব উত্পাদন ও প্রজনন করার ক্ষমতার বিকাশ ঘটে। ডিম্বাশয়ের গঠনের কাঠামো এবং কার্যাবলীর পরিবর্তন শুরু হয় বয়ঃসন্ধিতে।
ডিম্বাশয় ইস্ট্রোজেন ও প্রোজেস্টেরন উভয় প্রকার হরমোনই ক্ষরণ করে। বয়ঃসন্ধির সময় এটি সেকেন্ডারি যৌন বৈশিষ্ট্যগুলোর প্রকাশে ভূমিকা রাখে। এছাড়া পরিপক্ক অবস্থায় পরিণত প্রজনন অঙ্গের কার্যক্ষমতা চালু রাখতেও এর ভূমিকা আছে। প্রোজেস্টেরনের কাজ হচ্ছে ইস্ট্রোজেনের সাহায্যে এন্ডোমেট্রিয়ামের চাক্রিক পরিবর্তন শুরু করা। এটি গর্ভধারণের জন্য এন্ডোমেট্রিয়ামকে প্রস্তুত করে। এছাড়া গর্ভধারণের সময় এন্ডোমেট্রিয়ামের সুস্বাস্থ্য বজায় রাখতেও সাহায্য করে।